港超聯 香港U23鬥東方 年輕球員爭氣!
2024年04月20日 19:35
東網電視
更多新聞短片
港超聯:香港U23 vs 東方
「中銀人壽香港超級聯賽」周日(21日)賽事,香港U23於斧山道運動場擺下擂台,挑戰東方。香港U23上輪大踢爭氣波,取得3季以來聯賽首勝信心大增,今場面對力爭延續不敗走勢的前列份子東方,雙方年輕球員們的比併隨時成為勝負關鍵。(周日下午3時開賽)
香港U23上場聯賽力挫晉峰,取得成軍3季以來首場聯賽勝仗,士氣大振。談到今場對手,前鋒林智豐認為東方近況大勇,呼籲球隊先做好防守,但有信心只要發揮應有水準,隨時能夠炮製驚喜:「東方呢排啲波好順,不過球隊之前喺盃賽對住佢哋,都踢得唔錯,希望大家keep住呢個水準,盡力搶分。」「智豐」又預計是役不會有太多進攻機會,但會努力作壓逼,為球隊製造突擊機會。
上輪大派晉峰「5蛋」後,東方各項賽事已錄的7場不敗,走勢強勁。上場攻入個人聯賽第2球的丹尼爾(Dani),就表示會繼續依足主教練盧比度部署,協助球隊在聯賽餘下賽事爭勝。面對剛剛斬獲聯賽首勝的香港U23,Dani承認今場會更具挑戰:「今季我哋喺『菁英盃』試過畀香港U23逼和,知道比賽係唔易踢,對手踢得有隊形又好肯跑,加上啱啱贏咗波,我哋呢場波要加倍專注。」